Tsjekhov (Moskva oblast)

Tsjekhov (russisk: Че́хов) er en by i Moskva oblast i Russland. Den ligger rundt 80 km sør for Moskva. Innbyggertall: 72 917 (folketelling 2002).

Byen oppsto som en handelsbosetning på 1700-tallet. Mellom 1920 og 1954 skiftet bosetningen navn flere ganger. Før 1920 het den Lopasnja (russisk: Лопасня) (etter elva Lopasnja), mellom 1920 og 1936 Tsjornoje Ozero (russisk: Чёрное Озеро) og fra 1936–1954 igjen Lopasnja. I 1954 fikk bosetningen innvilget bystatus, og fikk samtidig sitt nåværende navn, til ære for den russiske forfatteren Anton Tsjekhov. Femten kilometer fra Tsjekhov, i landsbyen Melikhovo, finnes et Anton Tsjekhov-museum.

I utkanten av Tsjekhov ligger Davidov-klosteret, etter sigende Russlands rikeste kloster. Det inneholder mange kirker fra 1600- og 1700-tallet.

Nær Tsjekhov ligger krigshovedkvarteret til Russlands Generalstab, begravet dypt under bakken,Globalsecurity.org, Chekhov, besøkt oktober 2007 og sannsynligvis direkte knyttet til Kreml via en undergrunns togforbindelse – Moskva Metro 2, drevet av den russiske føderale sikkerhetstjenesten (FSB).Google Earth community  Begge disse kildene baserer seg på det amerikanske forsvarsdepartementets «Soviet Military Power».

 Referanser 

 Eksterne lenker 

 Davidov-klosteret 

Kategori:Byer i Moskva oblast